થોડા સમય પહેલા દાંતમાં દુખાવો થયો. ડૉક્ટરને પૂછ્યું દાંતના દુખાવાનું કારણ શું? ડૉક્ટરે સમજણ આપી આપણે ખોરાક લઇએ છીએ ત્યારે તેનો અમુક ભાગ દાંતમાં ભરાઇ જાય છે. બે દાંત વચ્ચે પોલાણ હોય ત્યાં ખોરાકના કણ જમા થાય છે. આ કણને સાફ ન કરવામાં આવે તો તે પથ્થર જેવો સખત થઇ જાય છે.તેમાં વિષાક્ત જંતુ ઉત્પન્ન થઇ જાય છે.સાથે જ તે નવા ખોરાકના કણને આકર્ષે છે.જથ્થો વધતા દાંતમા મૂળમાં પગપેસારો કરે છે. દાંતનું મૂળ તેમનો ખોરાક બને છે. વિષાક્ત જંતુઓને કારણે પેઢામાં સોજો આવે છે. સારવાર ન કરવામાં આવે તો દાંત પડી જાય છે.